SCB Financial Markets คาดกรอบเงินบาทวันนี้ 36.40-36.70 บ./ดอลลาร์
SCB Financial Markets คาดค่าเงินบาทวันนี้ (8 ก.ย.65) เคลื่อนไหวกรอบ 36.40-36.70 บ./ดอลลาร์ คาด ECB ปรับขึ้นอัตราดอกเบี้ยวันนี้
SCB Financial Markets คาดค่าเงินบาทวันนี้ (8 ก.ย.65) เคลื่อนไหวกรอบ 36.40-36.70 บ./ดอลลาร์
8 ก.ย. 2565

กลุ่มงานตลาดการเงิน ธนาคารไทยพาณิชย์ (SCB Financial Markets) ประเมินค่าเงินบาทวันนี้ (8 ก.ย.65)เคลื่อนไหวในกรอบ 36.40-36.70 บาท/ดอลลาร์
โดยดัชนีค่าเงินดอลลาร์อ่อนค่าลงเมื่อเทียบกับทุกสกุลเงินหลัก ขณะที่ค่าเงินยูโรแข็งค่าขึ้น โดยคาดการณ์ว่าทางธนาคารกลางยุโรป (ECB) จะปรับขึ้นอัตราดอกเบี้ยในการประชุมวันนี้
ทั้งนี้ตลาดหุ้นสหรัฐปิดบวก โดยอัตราผลตอบแทนพันธบัตรสหรัฐปรับตัวลดลง ส่งผลให้หุ้นในกลุ่มเติบโตและหุ้นกลุ่มเทคโนโลยีปรับตัวขึ้น
ขณะที่ราคาน้ำมันปรับตัวลดลง หลังการประกาศตัวเลขการค้าที่ชะลอตัวลงของจีน และความกังวลจากการปรับขึ้นดอกเบี้ยของธนาคารกลางทั่วโลก ซึ่งอาจส่งผลกระทบต่อความต้องการใช้น้ำมัน